CELEX: 62008CN0390
Language: sl
Date: 2008-09-05 00:00:00
Title: Zadeva C-390/08: Tožba, vložena 5. septembra 2008 – Komisija Evropskih skupnosti proti Velikemu vojvodstvu Luksemburg

8.11.2008   
            
            
               SL
            
            
               Uradni list Evropske unije
            
            
               C 285/27
            
         Tožba, vložena 5. septembra 2008 – Komisija Evropskih skupnosti proti Velikemu vojvodstvu Luksemburg
   (Zadeva C-390/08)
   (2008/C 285/45)
   Jezik postopka: francoščina
   Stranki
   
      Tožeča stranka: Komisija Evropskih skupnosti (zastopnika: U. Wölker in J.-P. Keppenne, zastopnika)
   
      Tožena stranka: Veliko vojvodstvo Luksemburg
   Predlogi tožeče stranke:
   
               —
            
            
               Ugotovi naj se, da Veliko vojvodstvo Luksemburg, s tem da ni posredovalo informacij, ki jih je pridobilo na podlagi člena 3(2) Sklepa št. 280/2004/ES Evropskega parlamenta in Sveta z dne 11. februarja 2004 o mehanizmu za spremljanje emisij toplogrednih plinov v Skupnosti in o izvajanju Kjotskega protokola (1) v povezavi s členi 8, 9, 10 in 11 Sklepa Komisije št. 116/2005/ES z dne 10. februarja 2005 o določitvi pravil za izvajanje Sklepa št. 280/2004/ES Evropskega parlamenta in Sveta o mehanizmu za spremljanje emisij toplogrednih plinov Skupnosti in o izvajanju Kjotskega protokola (2), ni izpolnilo obveznosti iz člena 3(2) Sklepa št. 280/2004/ES v povezavi s členi 8, 9, 10 in 11 Sklepa št. 116/2005/ES;
            
         
               —
            
            
               Velikemu vojvodstvu Luksemburg naj se naloži plačilo stroškov.
            
         Tožbeni razlogi in bistvene trditve
   Na podlagi člena 3(2) Sklepa št. 280/2004/ES v povezavi s Sklepom št. 116/2005/ES morajo države članice Komisijo najkasneje do 15. marca 2005 in nato vsaki dve leti obvestiti o nacionalnih ukrepih, ki so jih sprejele, da bi omejile in/ali zmanjšale emisije toplogrednih plinov ter izvajale Kjotski protokol.
   Na dan vložitve tožbe torej tožena stranka še vedno ni posredovala teh ukrepov.
   
      (1)  UL L 49, str. 1.
   
      (2)  UL L 55, str. 57.